|  |
| --- |
| **NOTĂ INFORMATIVĂ****la proiectul hotărârii Guvernului cu privire la modificarea Regulamentului privind stingerea obligației fiscale prin compensare și/sau restituirea mijloacelor bănești, aprobat prin Hotărârea Guvernului nr. 235/2017** |

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Proiectul hotărârii Guvernului cu privire la modificarea Regulamentului privind stingerea obligației fiscale prin compensare și/sau restituirea mijloacelor bănești, aprobat prin Hotărârea Guvernului nr. 235/2017, a fost elaborat de Ministerul Finanțelor. |
| 1. **Condiţiile ce au impus elaborarea proiectului de act normativ şi finalităţile urmărite**
 |
| Proiectul hotărârii de Guvern este elaborat în vederea armonizării prevederilor Regulamentului privind stingerea obligaţiei fiscale prin compensare şi/sau restituirea mijloacelor băneşti, aprobat prin Hotărârea Guvernului nr. 235/2017, cu prevederile Codului fiscal, ca urmare a modificărilor operate prin Legea nr. 257/2020 cu privire la modificarea unor acte normative. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidenţierea elementelor noi**
 |
| Principalele modificări propuse prin prezentul proiect privind modificarea Regulamentului sus-menționat vizează dreptul contribuabilului de a opta pentru restituirea mijloacelor bănești la contul bancar sau la contul de plăți al acestuia, în corespundere cu art. 176 alin. (2) din Codul fiscal.Totodată, prin proiectul în cauză se propune actualizarea definiției noțiunilor „obligație fiscală” și „sume plătită în plus” în corespundere cu art. 129 pct. 6) și 18) din Codul fiscal, fapt ce va determina extinderea câmpului de aplicare al procedurii stabilite de Regulament la primele de asigurare obligatorie de asistență medicală. Urmare a acestei modificări, în cuprinsul Regulamentului se impune specificarea faptului că în cazul primelor de asigurare obligatorie de asistență medicală, termenul de prescripție pentru compensarea sau restituirea sumelor plătite în plus este reglementat de prevederile art. 17 alin. (4) din Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală, și constituie 3 ani.De asemenea, proiectul hotărârii de Guvern conține o serie de modificări menite să simplifice procedura de depunere a cererii privind stingerea obligației fiscale prin compensare şi/sau restituirea mijloacelor băneşti. Astfel, în contextul digitizării serviciilor publice prestate în folosul contribuabililor, proiectul în cauză prevede completarea Regulamentului cu norme ce reglementează posibilitatea depunerii cererii nominalizate pe cale electronică, prin intermediul Sistemului Informațional al Serviciul Fiscal de Stat. Concomitent, prin prezentul proiect se propune eliminarea din conținutul cererii a câmpului în care trebuie să fie indicată subdiviziunea contribuabilului, precum și excluderea cerinței anexării la cererea respectivă a documentului eliberat de bancă cu privire la datele bancare ale persoanei fizice.Totodată, proiectul prevede completarea Regulamentului cu norme ce descriu modul de depunere a cererii și de recepționare a mijloacelor bănești de către reprezentantul contribuabilului, în temeiul și în limita actului ce atestă împuternicirile acestuia (în cazul compensării/restituirii mijloacelor persoanei fizice ce nu desfășoară activitate de întreprinzător), fapt ce va spori nivelul de accesibilitate al serviciului respectiv pentru contribuabili. |
| 1. **Fundamentarea economico-financiară**
 |
| Implementarea prezentului proiect nu necesită cheltuieli financiare suplimentare. |
| 1. **Modul de încorporare a actului în cadrul normativ în vigoare**
 |
| Pentru implementarea prezentului proiect nu sunt necesare modificarea altor acte normative. |
| 1. **Avizarea şi consultarea publică a proiectului**
 |
| Proiectul urmează a fi plasat pe pagina oficială a Ministerului Finanțelor și pe portalul [www.particip.gov.md](http://www.particip.gov.md). |
| 1. **Constatările expertizei anticorupție**
 |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor şi propunerilor/recomandărilor la proiectul de hotărâre. |
| 1. **Constatările expertizei de compatibilitate**
 |
| Proiectul nu vizează armonizarea legislației naționale cu legislația Uniunii Europene, respectiv nu va fi supus expertizei de compatibilitate. |
| 1. **Constatările expertizei juridice**
 |
| Informația referitoare la concluziile expertizei privind compatibilitatea proiectului de hotărâre cu alte acte normative în vigoare, precum şi respectarea normelor de tehnică legislativă va fi inclusă în sinteza obiecțiilor şi propunerilor/recomandărilor la proiectul de hotărâre. |
| 1. **Constatările altor expertize**
 |
| Nu este relevant pentru acest proiect. |

**Ministru al Finanțelor Dumitru BUDIANSCHI**